home


 * Projecte d’intervenció en un context de Educació Social amb el suport de les TIC **
 * OBJECTIU **

L’objectiu de la pràctica final de l’assignatura //Usos, possibilitats i límits de les TIC en l’Educació Social// es per una banda articular, integrar i posar en pràctica els coneixements i les habilitats adquirides al llarg del semestre, i per l’altre apropar els estudiants a les diferents realitats educatives que hauran de fer front en la seva tasca d’educador social.

** EN QUÈ CONSISTEIX? **

La pràctica final és una elaboració creativa grupal, en la qual haureu de analitzar teòricament i des de la pràctica com els diferents recursos TIC poden ser utilitzats en situacions educatives o en àmbits d’intervenció propis de l'educador social. El treball consisteix en el desenvolupament d’una proposta d'utilització de diferents recursos TIC per a millorar i enriquir aquest procés formatiu en un context educatiu concret. Entenem per recursos no només els artefactes i aplicacions de les tecnologies de la informació i la comunicació, sinó els aspectes organitzatius i simbòlics que contribueixin a la millora de la qualitat dels processos d'ensenyament i aprenentatge.

Per a això, caldrà tenir en compte tots els temes, problemes i instruments abordats en l'assignatura. Els textos estudiats, les activitats realitzades i els materials treballats al llarg del curs són la base que permetrà posar en context els coneixements adquirits.

** QUÈ S’HA DE FER? **

Triar un dels escenaris proposats o identificar un nou i dissenyar una acció formativa amb el suport de diferents recursos que us ajudaran a portar-la a terme.

** FORMAT DE LA PROPOSTA **


 * Presentació i justificació conceptual de l'acció formativa. Podem començar per posar-li un títol. També explicar perquè és necessària, a quina necessitat respon. Es pot fer amb el recolzament de bibliografia/referències. Es poden fer referència a d'altres experiències ja realitzades. Es convenient també situar el context i àmbit d'intervenció socio-educativa i quin paper tenen les TIC en ell.
 * Objectius (si es vol, diferenciar entre generals i específics. Quan es proposem objectius per una intervenció educativa cal redactar-los de forma operativa, que siguin assolibles i que es pugui comprovar si s'han o no assolit.
 * Destinataris. Descripció bàsica dels destinataris (com a individu o grup) i com pot millorar la seva qualitat de vida i benestar la intervenció educativa. Quin paper poden jugar les TIC per aconseguir els objectius proposats.
 * Descripció del tipus d’acció formativa que es portarà a terme (taller, xerrada, conferència, etc)
 * Recull de continguts que es treballaran, incloent-hi especialment valors i actituds.
 * Definició de la seqüència didàctica (propostes d'activitats/dinàmiques, rols, agents implicats, organització de l’espai, organització de les persones, sessions, temporalització, recursos, etc.)
 * Conjunt de recursos de suport i/o a lliurar als destinataris:
 * Selecció de textos de referència
 * Col·lecció de diapositives
 * Vídeo amb una selecció de seqüències de pel·lícules, publicitat televisiva, programes informatius, etc.
 * Pel·lícula: selecció i anàlisi d'una o més pel·lícules per a treballar la temàtica proposta.
 * Altres recursos (videojocs, blogs, wiki, tríptic, web, etc.)
 * Aproximació o consideració pressupostaria i de recursos que caldria per l’acció formativa proposada.
 * Conclusions i/o reflexió final.
 * Bibliografia i annexos.